**ΑΝΑΚΟΙΝΩΣΗ**

**ΕΓΓΡΑΦΕΣ ΣΤΗΝ Α ΤΑΞΗ ΤΟΥ ΔΗΜΟΤΙΚΟΥ ΣΧΟΛΕΙΟΥ ΣΧΟΛΙΚΟΥ ΕΤΟΥΣ 2024-25.**

Α΄. Οι αιτήσεις εγγραφών στα δημοτικά σχολεία για το σχολικό έτος 2024-2025 θα πραγματοποιηθούν **από 1 έως 20 Μαρτίου 2024.** Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του/της Διευθυντή/τριας Πρωτοβάθμιας Εκπαίδευσης σύμφωνα με τα όσα προβλέπονται στις παρ. 7 και 8 του άρθρου 7 του ΠΔ 79/2017 (Α’ 109), όπως η τελευταία παράγραφος αντικαταστάθηκε και ισχύει (παρ. 1δ του άρθρου 204 του Ν.4610/2019 (Α΄70)).

Β΄. Επισημαίνεται ότι το σχολικό έτος 2024-2025 στην Α’ Τάξη του Δημοτικού Σχολείου θα φοιτήσουν οι μαθητές που γεννήθηκαν **από 1-1-2018 έως και 31-12-2018.**

Γ΄.Tα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:

**1. Αίτηση εγγραφής, η οποία παραλαμβάνεται από την οικεία σχολική μονάδα φοίτησης.**

**2.** **Πιστοποιητικό γέννησης Δήμου ή Κοινότητας**, το οποίο αναζητείται από τις σχολικές μονάδες μέσω του Πληροφορικού Συστήματος myschool του ΥΠΠΕΘ. (Φ.6/498/57863/Δ1/6-4-2016). Σε κάθε περίπτωση τα στοιχεία του μαθητή/τριας πρέπει να είναι επικαιροποιημένα (σε περίπτωση αλλαγής για οποιονδήποτε λόγο) στον οικείο Δήμο, όπου είναι εγγεγραμμένος ο/η μαθητής/τρια.

**3**. **Επίδειξη του Βιβλιαρίου Υγείας του Παιδιού (Β.Υ.Π.)** ή προσκόμιση άλλου στοιχείου, στο οποίο αποδεικνύεται ότι έγιναν τα προβλεπόμενα εμβόλια και είναι ενταγμένα στο Εθνικό Πρόγραμμα Εμβολιασμών (παρ. 4, του άρθρου 7 του Π.Δ 79/2017 (Α’ 109), όπως τροποποιήθηκε με την παρ. 2 του άρθρου 44 του Ν. 4777/2021 (Α’ 25).

**4**. **Το Ατομικό Δελτίο Υγείας Μαθητή,** σύμφωνα με την με αρ. πρωτ. Φ.6/1094/80261/Δ1/20-5-2015 εγκύκλιο του ΥΠΠΕΘ (Α.Δ.Υ.Μ.), το οποίο παραλαμβάνεται από το Νηπ/γείο ή το Δημοτικό Σχολείο.

**5. Αποδεικτικό στοιχείο** από το οποίο διαπιστώνεται η διεύθυνση κατοικίας του μαθητή, σύμφωνα με τα όρια της σχολικής περιφέρειας (άρθρο 5, ΠΔ 79/2017 (ΦΕΚ 109Α) όπως τροποποιήθηκε με το άρθρο 23 του ν. 4559/2018 (ΦΕΚ 142Α). Επισημαίνεται ότι τα απαιτούμενα έντυπα αυτής της περίπτωσης είναι: Οποιοδήποτε φορολογικό έντυπο που να βεβαιώνεται η κυριότητα της κατοικίας ή η φιλοξενία, ή η μίσθωση ακινήτου με συμβόλαιο που έχει κατατεθεί στις φορολογικές αρχές ΚΑΙ λογαριασμός ρεύματος ή τηλεφώνου ή ύδρευσης.

**6. Βεβαίωση Φοίτησης Νηπιαγωγείου η οποία εκδίδεται από το Νηπιαγωγείο.** Η Βεβαίωση Φοίτησης δύναται να εκδίδεται και ηλεκτρονικά μέσω της ΕΨΠ (gov.gr) (KYA με αρ. 520/2024 (ΦΕΚ 658 Β’)).

**Η υποβολή της αίτησης εγγραφής δεν συνεπάγεται αυτόματα και εγγραφή**, δεδομένου ότι η οριστικοποίηση των εγγραφών θα πραγματοποιηθεί μετά την καταχώρησή τους στο Βιβλίο Μητρώου και στο πληροφοριακό σύστημα «myschool» από 14 Ιουνίου έως την 21η Ιουνίου.

Δ΄. **Προϋποθέσεις εγγραφής μαθητών/τριών στο Προαιρετικό Ολοήμερο Πρόγραμμα**

Η εγγραφή στο Ολοήμερο Πρόγραμμα πραγματοποιείται χωρίς προϋποθέσεις και όλες οι αιτήσεις γίνονται δεκτές ανεξαιρέτως σύμφωνα με τη με αρ. πρωτ. 118139/Δ1/9-9-2020 Υ.Α. (Β’ 3838). Η αποχώρηση των μαθητών του Δημοτικού Σχολείου που παρακολουθούν το πρόγραμμα του αναβαθμισμένου Ολοήμερου Δημοτικού Σχολείου λαμβάνει χώρα στις 15:50, με το πέρας της δεύτερης διδακτικής ώρας της 2ης ζώνης, ή στις 17:30, με τη λήξη του προγράμματος. Επιπλέον, δύναται η αποχώρηση να λαμβάνει χώρα και στις 14:55 με το πέρας της 1ης διδακτικής ώρας της 2ης ζώνης σύμφωνα με τη με αρ. πρωτ. Φ.12/21077/Δ1/27-2-24 Υ.Α.( Β’1362).

**Ε΄. Προϋποθέσεις συμμετοχής μαθητών/τριών στο τμήμα Πρωινής Ζώνης (7:00-8:00):**

Στο τμήμα αυτό δικαίωμα συμμετοχής έχουν μαθητές/τριες οι οποίοι είναι εγγεγραμμένοι/ες και φοιτούν στο Προαιρετικό Ολοήμερο Πρόγραμμα. Ο ελάχιστος αριθμός για τη λειτουργία του τμήματος Πρωινής Ζώνης μαθητών/τριών στα σχολεία με λειτουργικότητα από 9/θέσια και άνω είναι δέκα (10) μαθητές/τριες. (παρ. 16 της περ. ζ΄ του άρθρου 11 του ΠΔ 79/2017 (Α΄109).

**Οι εγγραφές των μαθητών/τριών στην Α΄ τάξη του Δημοτικού Σχολείου πραγματοποιούνται στο Γραφείο Διευθυντή κάθε ημέρα και ώρα 13:15 έως 14:00.**

Στη συνέχεια παρατίθενται τα γεωγραφικά όρια της περιφέρειας του σχολείου, τα οποία ορίζονται από την έντονη γραμμή σκίασης.

Ο Δ/ντής της σχολικής μονάδας

Κίζιλης Γεώργιος